ทำฐานข้อมูลจัดแถวเอกชนนอกระบบ
นายอรรถพล ตรึกตรอง เลขาธิการคณะกรรมการการศึกษาเอกชน (กช.) เปิดเผยว่า ขณะนี้ตนกำลังจัดระบบฐานข้อมูลโรงเรียนการศึกษาเอกชน แบ่งเป็นโรงเรียนการศึกษาเอกชนในระบบ จำนวน 3887 แห่ง และโรงเรียนเอกชนนอกระบบ 10270 แห่ง ซึ่งรวมโรงเรียนกวดวิชาอยู่ จำนวน 2643 แห่ง สำนักงานคณะกรรมการส่งเสริมการศึกษาเอกชน (สช.) กำลังจัดทำฐานข้อมูลในระบบผ่านเว็บไซต์สช.เพื่อให้โรงเรียนนอกระบบสามารถกรอกข้อมูลรายละเอียดของการขออนุญาตจัดตั้งโรงเรียน ซึ่งจะทำให้ง่ายต่อการติดตามและตรวจสอบ เช่น โรงเรียนกวดวิชาแห่งใดขออนุญาตจัดตั้งโรงเรียนจาก สช.แล้วแต่ไม่ได้ดำเนินการเปิดสอนภายใน 90 วัน สช.จะสั่งยกเลิกทันที เป็นต้นขณะนี้เราพบโรงเรียนเถื่อนเป็นจำนวนมาก โดยเฉพาะโรงเรียนสอนขับรถยนต์ เนื่องจากมีความเข้าใจผิดว่าการขออนุญาตจัดตั้งโรงเรียนสอนขับรถยนต์จะต้องไปขออนุญาตกับกรมการขนส่งทางบก กระทรวงคมนาคม แต่ต้องขออนุญาตจัดตั้งโรงเรียนกับ สช.โดยหากพบมีโรงเรียนเอกชนเถื่อนเกิดขึ้น สช.จะใช้มาตรการทางกฎหมายเข้าไปจัดการทันที ดังนั้นเรามีความจำเป็นต้องจัดแถวโรงเรียนเอกชนนอกระบบใหม่ด้วยการสร้างระบบกันคุณภาพโรงเรียนเอกชนที่ได้มาตรฐาน รวมไปถึงโรงเรียนเอกชนนอกระบบด้านวิชาชีพ เช่น โรงเรียนสอนการทำสปา โรงเรียนสอนการทำเครื่องดื่มหรือคอกเทล เป็นต้น ก็จะถูกจัดหมวดหมู่ใหม่ให้อยู่ในฐานข้อมูลของสช.อย่างถูกต้องเช่นกัน เพราะในอนาคตเราต้องการเป็นฮับในการเพิ่มผู้เรียนด้านวิชาชีพให้ได้ เนื่องจากขณะนี้เรามีโรงเรียนด้านวิชาชีพที่เป็นความต้องการของตลาดแรงงานจำนวนมาก เลขาธิการ กช. กล่าว
ขณะนี้ตนกำลังจัดระบบฐานข้อมูลโรงเรียนการศึกษาเอกชน แบ่งเป็นโรงเรียนการศึกษาเอกชนในระบบ จำนวน 3887 แห่ง และโรงเรียนเอกชนนอกระบบ 10270 แห่ง ซึ่งรวมโรงเรียนกวดวิชาอยู่ จำนวน 2643 แห่ง
โรงเรียนเอกชน,โรงเรียนเถื่อน,โรงเรียนสอนขับรถยนต์,โรงเรียนกวดวิชา,โรงเรียนการศึกษาเอกชนในระบบ,โรงเรียนเอกชนนอกระบบ,คณะกรรมการการศึกษาเอกชน,การศึกษา